Xurunash Dibaabaa

Xurunash Dibaabaa Qananii atileetii Itoophiyaa fiigicha dheeraa beekamtedha. Isiin yeroo ammaa chaampiyoonii olompiikii meetira 5000 fi 10,00 ti. Xurunash fiigicha tiraakirraa afuriifi fiigicha qaxxaamura biyyaa shan moo’attee jirti. Kanaafis maqaan galaafattuu fuula ijoollee qabdu jedhamu kennameef.

Xurunash Onkoloolessa 1, 1985 Godina Arsii Aanaa Lemmuufi Bilbiloo magaalaa Boqojjii jedhamutti dhalatte. Maatii isii ijoollee 6 qabaniif Xurunash mucaa afraffaadha. Xurunash kan guddatte lafa ol ka’aa godina Arsii keessatti yoo ta’u, atileetiksii umurii isii 14tti jalqabde.  

Xurunash qaama maatii atileetiksii ti. Obboleettin isii Ijjigaayyoo Dibaabaa waltajjii addunyaarratti kan beekkamtu yoota’u, obboleessi isii Dajanee Dibaabaa akka abdii gara fuula duraatti ilaallama. Obboleettiin ishii Ganzabee Dibaabaa dorgommii guddattootaa (junior) Qaxxaamura Biyyaa kan Addunyaa 2008 godhame moo’attee jirti. Moo’attuun Olompiikii 1992 fi Olompiikii 2000 Daraartuu Tulluu durbii isaaniiti. Daraartuun milkaa’ina seenaa fiigicha dheeraa ummata Oromoo itti fufsiisaa jirti.

Medaaliyaa Warqii Olompiikii
Xurunash riikardii addunyaa haaraa meetira 5000,  daqiiqaa 14:11.15 Gooldan Ligii Osloo 2008 irratti galmeessitee jirti. 
Xurunash Olompiikii Beeljiing irratti meetira 10,000n Hagayya 15, 2008 riikardii Olompiikii haaraa daqiiqaa 29:54.66 galmeessuun moo’atte. Duraan riikardii kana Olompiikii Sidinii irratti daqiiqaa 30:17.49n qabatte kan turte durbii isii Daraartuu Tulluu turte. Riikardiin Olompiikii kun seenaa fiigicha meetira 10,000 hanga ammaatti geggeeffame keessaa isa olaanaa lammaffaa yoota’u, Afrikaa keessaa immoo riikardii haaraadha. Afrikaa keessaa duraan riikardii kana Shampiyoonshiippii Addunyaa 2003 irratti daqiiqaa 30:04.18n qabattee kan turte Biraanee Adareeti. 

Torban tokko booda, Xurunash, gaafa Hagayya 22, 2008tti, meetira 5000n duraan shaampiyoonii kan turte Masarat Daffaar dursuun moo’attee. Sa’aatiin isiin galmeessites daqiiqaa 14:41.40 ture. Moo’ichi kunis dubartii jaqabaa meetira 10,000 fi 5,000n Olompiikii tokkorratti moo’atte isii taasisa.

Xurunash, bara 2008 atileetii waggaa kanaa jedhamtee Track & Field Newsn filamtee jirti. Akkasumas, baruma kana, yeroo lammaffaadhaf IAAFn ‘qabxii bayeessa dubartii waggaa kanaa (female Performance of the Year)’ jechuun filateera. Sana dura, bara 2005ttis badhaasa kana argattee turte. 

Jireenya Dhuunfaa
Xurunash abbaa meedaaliyaa meetii olompiikii 2004 fi 2008 Silashii Sihiin'tti heerumte. Erga Olompiikii Beeljingii, kilabiin isii Poolisiin Mana Sirreessaa, sadarkaa chiif suupper intendentii jedhamu kenneefii jira. Akkasumas hoospitaalli naannoo Finfinneetti ijaaramaa jiru tokko maqaa isiitiin moggaafame jira.

IAAF
Daayimandi Liigii (Diamond League)
Daayimandi Ligiin dorgommii walitti fufaa tiraakii fi dirree keessaa IAAFn bara 2010 hundeeffame.
Bara	Dorgommoo	Fiigicha	Sadarkaa	Sa’aatii2010	Adidas Grand Prix, New York City	5000m	1ffaa	15:11.34	Aviva London Grand Prix, London	5000m	1ffaa	14:36.41
Atileetiksii Addunyaa Xumuraa
Atileetiksiin Addunyaa Xumuraa dorgommii atileeksii waggaa waggaan bara 2003 hanga 2009 tti IAAFn geggeeffame.
Bara	Iddoo	Dorgommii	Sadarkaa	Sa’aatii2003	Monaakoo	5000 m	3ffaa	14:57.872005	Monaakoo	5000 m	2ffaa	14:46.842006	Istuutgaarti	3000 m	2ffaa	8:34.74		5000 m	1ffaa	16:04.772009	Tasalooniki	5000 m	2ffaa	15:25.92

Gooldan Liigii (Golden League)
Gooldan Ligiin dorgommii walitti fufaa tiraakiifi dirree keessaa bara 1998 hanga 2009 IAAFn geggeeffame.
Bara	Magaa laa	Dorgommii	Sadarkaa	Sa’aati2002	Biraaselsi	3000 m	11ffaa	8:41.86	Barliin	5000 m	6ffaa	14:49.902003	Osloo	5000 m	3ffaa	14:39.94	Roomaa  5000 m	4ffaa	14:41.972004	Bergen	5000 m	2ffaa	14:30.88	Roomaa 5000 m	4ffaa	14:47.432005	Roomaa 5000 m	1ffaa	14:32.572006	Osloo  5000 m	1ffaa	14:30.40	Paaris Se’int-Denis 	5000 m	1ffaa	14:54.24	Roomaa  5000 m	1ffaa	14:52.37	Zuuriik	5000 m	1ffaa	14:45.73	Biraaselsi	5000 m	1ffaa	  14:30.63	Barliin	  5000 m	 2ffaa	 15:02.872007	Paaris Se’int-Denis	5000 m	1ffaa	15:21.842008	Osloo  5000 m	1ffaa	14:11.15	Roomaa  5000 m	1ffaa	14:36.58

Qabxii Olaanaa Isiin Fidde (Personal Bests)
Kan bakkee
Dorgommii	 Sa’aatii	 Guyyaa	 Magaalaa3,000 m	8:29.55	 Adoleessa 28, 2006	Landan5,000 m	14:11.15 (RA)	 Waxabajjii 6, 2008	Osloo10,000 m	29:54.66	Hagayyaa 15, 2008	Beejiing5 km (karaarra)	14:51	Eebla 3, 2005	Kaarlisbaad*15 km (karaarra)	46:28 (RA)	Sadaasa 15, 2009	Nijmeegen*

Kan Mana Keessaa
Dorgommii	Sa’aatii	Guyyaa	Magaalaa3,000 m	8:33.37	Amajjii 26, 2008	BoostanMaayilii lama	9:12.23	Gurraandhala 20, 2010	Barmiingaam5,000 m	14:27.42	Amajjii 27, 2007	Boostan

References
 Tirunesh Dibaba
Kitaaba Goonni Gosa Dhaala kan 2016 barreeffame

Category:Atileetota Oromoo
Category:Oromoo Beekkamoo